CELEX: 52022PC0025
Language: lt
Date: 2022-01-26
Title: Pasiūlymas EUROPOS PARLAMENTO IR TARYBOS SPRENDIMAS dėl Europos prisitaikymo prie globalizacijos padarinių fondo atleistiems darbuotojams lėšų mobilizavimo (EGF/2022/000 TA 2022 – Komisijos iniciatyva teikiama techninė pagalba)

EUROPOS KOMISIJA
            Briuselis, 2022 01 26
            COM(2022) 25 final
            2022/0015(BUD)
            
            Pasiūlymas
            EUROPOS PARLAMENTO IR TARYBOS SPRENDIMAS
            dėl Europos prisitaikymo prie globalizacijos padarinių fondo atleistiems darbuotojams lėšų mobilizavimo (EGF/2022/000 TA 2022 – Komisijos iniciatyva teikiama techninė pagalba)
            
               
         
         
            
               AIŠKINAMASIS MEMORANDUMAS
            
            
               Europos prisitaikymo prie globalizacijos padarinių fondo atleistiems darbuotojams (EGF) finansinės paramos taisyklės nustatytos 2021 m. balandžio 28 d. Europos Parlamento ir Tarybos reglamente (ES) 2021/691 dėl Europos prisitaikymo prie globalizacijos padarinių fondo atleistiems darbuotojams (EGF), kuriuo panaikinamas Reglamentas (ES) Nr. 1309/2013
                  1
                (toliau – EGF reglamentas).
            
            
               PARAIŠKOS SANTRAUKA
            
            
               
                  Pagrindiniai duomenys
               
               
                  EGF nuorodos Nr.
                        EGF/2022/000
               
               
                  Europos Komisija
                        Techninė pagalba
               
               
                  Administracinės išlaidos: biudžetas (EUR)
                        290 000
               
               
                  Administracinės išlaidos, proc. (viršutinė riba – 0,5 %)
                        0,14 %
               
            
            
            
               Vadovaujantis EGF reglamento 11 straipsnio 1 dalimi, kiekvienais metais techninei pagalbai Komisijos iniciatyva gali būti skiriama daugiausia 0,5 proc. metinės didžiausios EGF sumos.
            
            
            
               Finansuotina techninė pagalba ir jos numatomų sąnaudų išskaidymas
            
            
               1.COVID-19 pandemija ne tik sutrikdė EGF paraiškų teikimą, bet ir sukėlė netikrumą dėl bendrų veiksmų, visų pirma renginių, kuriuose reikėtų dalyvauti fiziškai. Taigi 2021 m. Komisija neprašė techninės pagalbos. Pasiūlymas dėl 2022 m. pritaikytas prie dabartinės padėties.
            
            
               2.Parama bus panaudota EGF reglamento 11 straipsnio 1 ir 4 dalyse ir 12 straipsnio 2, 3 ir 4 dalyse nurodytoms išlaidoms padengti, kaip išsamiai nurodyta toliau. Ją Europos Komisija valdys pagal tiesioginio valdymo principą.
            
            
            
                     
                        Aprašymas
                     
                  
                  
                     
                        Iš viso išlaidų 
                        (EUR)
                     
                  
               
                     
                        Administracinės išlaidos
                     
                  
                  
                     
                        190 000
                     
                  
               
                     
                        Techninės išlaidos
                     
                  
                  
                     
                        100 000
                     
                  
               
                     
                        Bendros numatytos išlaidos
                     
                  
                  
                     
                        290 000
                     
                  
               
            
               3.Administracinės išlaidos:
            
            
               ·EGF asmenų ryšiams ekspertų grupė, kurią sudaro po du narius iš kiekvienos valstybės narės, surengs reguliarius posėdžius (2022 m. pirmąjį ir antrąjį pusmetį ir 2023 m. pirmąjį pusmetį). Dėl pandemijos 2021 m. posėdis buvo visiškai virtualus. Pagal dabartinį planą tikėtina, kad 2022 m. bus atnaujinti posėdžiai, kuriuose dalyvaujama fiziškai.
            
         
         
            
               ·Siekdama skatinti tinklų kūrimą tarp valstybių narių, Komisija surengs vieną seminarą, skirtą už EGF įgyvendinimą atsakingoms institucijoms ir socialiniams partneriams. Tai bus numatyta dieną prieš 2022 m. ekspertų grupės posėdį. Posėdyje greičiausiai bus dalyvaujama fiziškai.
            
            
               ·Informacinė veikla. Informacija apie EGF internete
                  2
               , kurią Komisija įkėlė į Užimtumo, socialinių reikalų ir įtraukties svetainės tinklalapį; pagal EGF reglamento 12 straipsnio 2 dalį tvarkomas EGF tinklalapis bus reguliariai atnaujinamas ir plečiamas, o kiekvienas naujas elementas bus verčiamas į visas ES kalbas. Bus didinamas bendras informuotumas apie EGF ir skatinamas jo žinomumas. Su EGF susijusi veikla bus aptariama įvairiuose Komisijos leidiniuose, taip pat garso ir vaizdo siužetuose, kaip nustatyta EGF reglamento 11 straipsnio 1 dalyje. 
            
            
            
               4.Techninės išlaidos:
            
            
               ·Elektroninio keitimosi duomenimis sistemos priežiūra ir atnaujinimas. Komisija tęsia darbą siekdama nustatyti standartines EGF paraiškų teikimo ir administravimo procedūras, pagrįstas Bendros pasidalijamojo fondų valdymo sistemos (SFC) funkcijomis. Tai leidžia supaprastinti paraiškų teikimą pagal EGF reglamentą, pagreitinti jų tvarkymą ir palengvinti įvairių ataskaitų atsisiuntimą. SFC sąsaja taip pat supaprastinamos EGF finansinės operacijos. Visų pirma įskaitoma:
            
            
               –2014–2020 m. SFC taikomosios programos priežiūra ir tolesnis bylų baigimui reikalingas plėtojimas.
            
            
               –Tolesnis 2021–2027 m. EGF sąsajos plėtojimas SFC sistemoje, visų pirma naujos funkcijos ir patikslinimai, siekiant SFC suderinti su 2021–2027 m. EGF reglamento reikalavimais.
            
            
               ·Stebėsena ir duomenų rinkimas. Komisija rinks duomenis apie gautas paraiškas, pagal jas įvykdytus mokėjimus ir suteiktą paramą, taip pat apie pasiūlytas ir įgyvendintas priemones. Šie duomenys bus skelbiami interneto svetainėje ir renkami laikantis atitinkamos formos reikalavimų, siekiant juos pateikti būsimose kas dvejus metus teikiamose ataskaitose.
            
            
            
               Finansavimas
            
            
               5.2022 m. EGF skirtas didžiausias metinis biudžetas – 186 mln. EUR 2018 m. kainomis (201 332 382 EUR 2022 m. kainomis), kaip nustatyta 2020 m. gruodžio 17 d. Tarybos reglamento (ES, Euratomas) Nr. 2020/2093, kuriuo nustatoma 2021–2027 m. daugiametė finansinė programa
                  3
               , 8 straipsnyje.
            
            
               6.Pagal EGF reglamento 11 straipsnio 1 dalį techninei pagalbai Komisijos iniciatyva gali būti skiriama 0,5 proc. šios sumos. Šiuo metu dar nepanaudota visa 2022 m. suma. Siūloma suma atitinka apie 0,14 proc. didžiausio metinio EGF biudžeto, skirto 2022 m.
            
            
               7.Siūlomą sprendimą mobilizuoti EGF lėšas bendrai priims Europos Parlamentas ir Taryba, kaip nustatyta 2020 m. gruodžio 16 d. Europos Parlamento, Europos Sąjungos Tarybos ir Europos Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo, taip pat dėl naujų nuosavų išteklių, įskaitant veiksmų gaires dėl naujų nuosavų išteklių nustatymo, 9 punkte
                  4
               .
            
            
            
               Susiję teisės aktai
            
            
               8.Komisija, pateikdama šį pasiūlymą dėl sprendimo mobilizuoti EGF lėšas, Europos Parlamentui ir Tarybai taip pat pateiks pasiūlymą pervesti 290 000 EUR sumą į atitinkamą biudžeto eilutę.
            
            
            
               Mokėjimų asignavimų šaltinis
            
            
               9.Asignavimai iš EGF biudžeto eilutės bus naudojami 290 000 EUR sumai, kurios reikia techninei pagalbai suteikti, padengti.
            
            
               2022/0015 (BUD)
            
         
         
            
               Pasiūlymas
            
            
               EUROPOS PARLAMENTO IR TARYBOS SPRENDIMAS
            
            
               dėl Europos prisitaikymo prie globalizacijos padarinių fondo atleistiems darbuotojams lėšų mobilizavimo (EGF/2022/000 TA 2022 – Komisijos iniciatyva teikiama techninė pagalba)
            
            
               EUROPOS PARLAMENTAS IR EUROPOS SĄJUNGOS TARYBA,
            
            
               atsižvelgdami į Sutartį dėl Europos Sąjungos veikimo,
            
            
               atsižvelgdami į 2021 m. balandžio 28 d. Europos Parlamento ir Tarybos reglamentą (ES) 2021/691 dėl Europos prisitaikymo prie globalizacijos padarinių fondo atleistiems darbuotojams (EGF), kuriuo panaikinamas Reglamentas (ES) Nr. 1309/2013
                  5
               , ypač į jo 15 straipsnio 1 dalį,
            
            
               atsižvelgdami į 2020 m. gruodžio 16 d. Europos Parlamento, Europos Sąjungos Tarybos ir Europos Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo, taip pat dėl naujų nuosavų išteklių, įskaitant veiksmų gaires dėl naujų nuosavų išteklių nustatymo
                  6
               , visų pirma į jo 9 punktą,
            
            
               atsižvelgdami į Europos Komisijos pasiūlymą,
            
            
               kadangi:
            
            
               (1)Europos prisitaikymo prie globalizacijos padarinių fondo atleistiems darbuotojams (EGF) tikslas – rodyti solidarumą ir skatinti deramą ir tvarų užimtumą Sąjungoje, teikiant paramą atleistiems darbuotojams ir savarankiškai dirbantiems asmenims, kurių veikla nutrūko didelio masto restruktūrizavimo atveju, ir padedant jiems kuo greičiau grįžti prie deramo ir tvaraus užimtumo; 
            
            
               (2)EGF didžiausia metinė suma negali viršyti 186 mln. EUR (2018 m. kainomis), kaip nustatyta Tarybos reglamento (ES, Euratomas) 2020/2093
                  7
                8 straipsnyje;
            
            
               (3)Reglamente (ES) 2021/691 nustatyta, kad kiekvienais metais techninei pagalbai Komisijos iniciatyva gali būti panaudojama daugiausia 0,5 proc. EGF paramos didžiausios metinės sumos;
            
            
               (4)todėl EGF lėšos turėtų būti mobilizuotos, kad Komisijos iniciatyva būtų suteikta 290 000 EUR techninė pagalba;
            
            
               (5)siekiant kuo greičiau mobilizuoti EGF lėšas, šis sprendimas turėtų būti taikomas nuo jo priėmimo dienos,
            
            
               PRIĖMĖ ŠĮ SPRENDIMĄ: 
            
            
               1 straipsnis
            
            
               2022 finansinių metų Sąjungos bendrajame biudžete Europos prisitaikymo prie globalizacijos padarinių fondo atleistiems darbuotojams lėšos mobilizuojamos siekiant skirti 290 000 EUR įsipareigojimų ir mokėjimų asignavimų sumą.
            
            
               2 straipsnis
            
            
               Šis sprendimas įsigalioja jo paskelbimo Europos Sąjungos oficialiajame leidinyje dieną. Jis taikomas nuo [priėmimo data]
                  8*.
            
            
               Priimta Briuselyje
            
         
         
            
               
                  Europos Parlamento vardu
                        Tarybos vardu
               
               
                  Pirmininkė
                        Pirmininkas 
                  
            
         
         
            
                  
                     (1)
                  
                        OL L 153, 2021 5 3, p. 48.
               
               
                  
                     (2)
                  
                        
                  https://ec.europa.eu/social/main.jsp?catId=326&langId=lt
                   
               
               
                  
                     (3)
                  
                        OL L 433, 2020 12 22, p. I/15.
               
               
                  
                     (4)
                  
                        OL L 433, 2020 12 22, p. I/29.
               
               
                  
                     (5)
                  
                        OL L 153, 2021 5 3, p. 48.
               
               
                  
                     (6)
                  
                        OL L 433, 2020 12 22, p. I/29.
               
               
                  
                     (7)
                  
                        2020 m. gruodžio 17 d.Tarybos reglamentas (ES, Euratomas) 2020/2093, kuriuo nustatoma 2021–2027 m. daugiametė finansinė programa (OL L 433, 2020 12 22, p. I/15).
               
               
                  
                     (8)
                  * 
                        Datą įrašo Parlamentas prieš paskelbiant OL.